巴基斯坦

巴基斯坦，全名巴基斯坦伊斯蘭共和國，係喺南亞次大陸西北部，東面係印度，南面係印度洋，西邊貼住伊朗，西北係阿富汗，東北邊去可以去到中國新疆。首都以前喺喀拉蚩，而家喺伊斯蘭堡，最大城市係南部城市卡拉奇。官方語言係英文，國語就係烏爾都話。

巴基斯坦國教係伊斯蘭教，有97%人民信，主要係遜尼派，只有少數係什葉派。

歷史
1947年6月，英國公佈「蒙巴頓方案」，同意印巴分治。8月14號，巴基斯坦脫離英國獨立，成為英聯邦嘅自治領。1956年3月23號，巴基斯坦改自治領做共和國，定國名做「巴基斯坦伊斯蘭共和國」。

巴基斯坦獨立之後，同印度因為喀什米爾問題，喺1948年同1965年爆發戰爭。第三次印巴戰爭就因為東巴基斯坦搞獨立而發生，結果東巴基斯坦脫離巴基斯坦獨立做孟加拉國。

注釋